section_heading: Kritike
paragraph_text: Manohla Dargis iz The New York Timesa je napisala da film "ima neku vrstu hipnotičke vizualne privlačnosti".Dargis, M., A Scanner Darkly: Keanu Reeves, Undercover and Flying High on a Paranoid Head Trip, The New York Times, 7. srpnja 2006. Carina Chocano iz Los Angeles Timesa smatrala je da je film "privlačan" i napisala: "briljantnost [filma] je u tome kako sugerira, bez bombastičnosti i fanfara, načine u kojima je stvarni svijet počeo nalikovati tamnom svijetu stripova".Chocano, C., Paranoid but not crazy, Los Angeles Times, 7. srpnja 2006. U svojem osvrtu za Village Voice, James Hoberman je napisao: "Posebnost Linklaterove animacije, računalne rotoskopije u stilu njegovog Probuđenog života iz 2001., je u opipljivosti dickijevskih labirinata", te pohvalio glumu Roberta Downeya Jr.-a: "Na pola puta u 2006., ova sporedna uloga je ta koja pobjeđuje u godini u kojoj, čini se, američki film pobjeđuje."Hoberman, J., Brain Candy, Village Voice, 27. lipnja 2006. Andrew Sarris, iz The New York Observera: "Gdin Linklater se opet pojavljuje kao austinski auteur par excellence".Sarris, A., Linklater's A Scanner Darkly Finds Slackers of the Future, The New York Observer, 30. srpnja 2006. Kim Newman iz Empirea je dala filmu četiri od pet zvjezdica i napisala: "mora ga se pogledati zbog njegove inteligencije".Newman, K., Linklater's A Scanner Darkly Finds Slackers of the Future, The New York Observer, preuzeto 29. travnja 2013. U kritici za Washington Post Desson Thompson je napisao: "Linklaterov proces rotoskopije naglašava ovaj ozbiljni novi svijet s pop art jezovitošću. Njegov efekt koji dramatično prigušuje vrhunske histrionske izvedbe ipak ne narušava suptilnije elemente... stišće sve u jednoličnu noćnu moru."Thompson, D., A Scanner Darkly: Finely Controlled Substance, Washington Post, 14. srpnja 2006.